“ทองคำ” เช้านี้ปรับขึ้น 50 บ. รูปพรรณขาย 30,700 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท จากความกังวลที่เฟดจะเร่งปรับขึ้นอัตราดอกเบี้ย จนส่งผลให้เศรษฐกิจสหรัฐเข้าสู่ภาวะถดถอย ทำให้ทองรูปพรรณขายออกบาททองคำละ 30,700 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท จากความกังวลที่เฟดจะเร่งปรับขึ้นอัตราดอกเบี้ย จนส่งผลให้เศรษฐกิจสหรัฐเข้าสู่ภาวะถดถอย ทำให้ทองรูปพรรณขายออกบาททองคำละ 30,700 บาท
6 มิ.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (6 มิ.ย. 2565) ปรับราคาขึ้น 50 บาท จากราคาปิดตลาดเมื่อวันเสาร์ (4 มิ.ย. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:25 น. ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,100 บาท ขายออกบาทละ 30,200 บาท
ด้านทองรูปพรรณ 96.5% รับซื้ออยู่ที่บาทละ 29,562 บาท ส่วนราคาขายออกอยู่ที่ 30,700 บาท ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,854 ดอลลาร์/ออนซ์
บริษัท ฮั่วเซ่งเฮง โกลด์ ฟิวเจอร์ส จำกัด วิเคราะห์ว่า ราคาทอง Spot สัปดาห์ที่ผ่านมาปรับตัวลดลงในระดับ ต่ำสุดในรอบ 2 สัปดาห์ เนื่องจากได้รับแรงกดดันจากการพุ่งของอัตราผลตอบแทนพันธบัตรรัฐบาลสหรัฐ และเจ้าหน้าที่เฟดหลายท่านสนับสนุนการปรับขึ้นอัตราดอกเบี้ย 0.50% ในการประชุม
อย่างไรก็ตามในช่วงปลายสัปดาห์ราคาทองคำมีแรงซื้อเข้ามา ท่ามกลางนักลงทุนกังวลว่า เฟดจะเร่งปรับขึ้นอัตราดอกเบี้ยแล้ว จะส่งผลให้เศรษฐกิจสหรัฐเข้าสู่ภาวะถดถอย ทางด้านกองทุน SPDRGold Trust ขายทองคาสุทธิ 3.77 ตันจากสัปดาห์ก่อน
โดยสัปดาห์นี้สหรัฐจะเปิดเผยดุลการค้าเดือนเมษายน ตลาดคาดว่าจะขาดดุลลดลง 89.3 พันล้านดอลลาร์สหรัฐ จากที่ขาดดุล 109.8 พันล้านดอลลาร์สหรัฐในเดือนมีนาคม และดัชนีราคาผู้บริโภค (CPI) เดือนพฤษภาคม ตลาดคาดว่าจะเพิ่มขึ้น 0.7% เมื่อเทียบรายเดือนจากเพิ่มขึ้น 0.3% เมื่อเทียบรายเดือน หรือเพิ่มขึ้น 8.3% เมื่อเทียบรายปี จากเพิ่มขึ้น 8.3% เมื่อเทียบรายปี
ทั้งนี้ แนวโน้มราคาทองคำคาดปรับลดลง โดยราคาทองคำมีแนวรับ 1,830 ดอลลาร์/ออนซ์   และแนวรับถัดไป 1,820 ดอลลาร์/ออนซ์   ขณะที่มีแนวต้าน 1,860 ดอลลาร์/ออนซ์ และ 1,870 ดอลลาร์/ออนซ์